**3. ยุทธศาสตร์โคนม พ.ศ.2563-2565**

**หลักการและเหตุผล**

พื้นที่ปศุสัตว์เขต 1 เป็นพื้นที่ที่มีการเลี้ยงโคนมเป็นอันดับ 1 ของประเทศ จำนวน 237,569 ตัว เกษตรกร จำนวน 7,087 ครัวเรือน ส่วนใหญ่เป็นเกษตรกรรายย่อย มีการเลี้ยงเฉลี่ยรายละ 33 ตัว นิยมเลี้ยงโคนมพันธุ์โฮสสไตล์ฟรีเชี่ยน หรือ ขาว-ดำ จังหวัดที่เลี้ยงโคนมมากที่สุด และเป็นจังหวัดที่เป็นต้นกำเนิด อาชีพการเลี้ยงโคนมซึ่งได้รับเกียรติให้เป็น”อาชีพพระราชทาน” คือ จังหวัดสระบุรี จากการสำรวจข้อมูลประชากรสัตว์ กรมปศุสัตว์ปี 2563 จังหวัดสระบุรีมีโคนมจำนวน 152,228 ตัว จังหวัดลพบุรี จำนวน 83,885 ตัว และจังหวัดชัยนาท จำนวน 1,133 ตัว ตามลำดับ โดยเลี้ยงโคนมเพื่อจำหน่ายน้ำนมดิบให้แก่ สหกรณ์/ศูนย์รวบรวมน้ำนมดิบ/โรงงานแปรรูปนม-ผู้ค้านมสดในท้องถิ่น

จากข้อมูลข้างต้น สำนักงานปศุสัตว์เขต 1 ได้กำหนดยุทธศาสตร์ส่งเสริมการเลี้ยงโคนมในพื้นที่จังหวัดสระบุรี และลพบุรี โดยพิจารณาจากภูมิประเทศซึ่งเป็นพื้นที่สูงเหมาะแก่การเลี้ยงโคนม มีเกษตรกรผู้เลี้ยง โคนมและมีองค์กรโคนม (สหกรณ์/ศูนย์รวบรวมน้ำนมดิบ) อยู่เป็นจำนวนมากประกอบกับประชาชนส่วนใหญ่ประกอบอาชีพด้านเกษตรกรรม มีผลผลิตทางการเกษตรที่สามารถนำไปใช้เป็นอาหารของโคนมได้เป็นอย่างดีจึงกำหนดยุทธศาสตร์ในการผลักดันอุตสาหกรรมการเลี้ยงโคนมให้เกิดการพัฒนาอย่างมีเสถียรภาพ ยั่งยืน และเกษตรกรมีความเป็นอยู่อย่างพอเพียง องค์การโคนมเกิดการพัฒนาเพื่อให้ได้ผลผลิตที่มีคุณภาพ ตรงตามมาตรฐานและมีประสิทธิภาพอย่างเป็นระบบ

**ข้อมูลพื้นฐาน**

**ตารางที่ 1 จำนวนเกษตรกรและโคนม รายจังหวัดปี 2563**

****ที่มา :ศูนย์เทคโนโลยีสารสนเทศและการสื่อสาร กรมปศุสัตว์

จากตารางที่ ๑ พบว่า ปี 2563 จำนวนโคนมแยกตามประเภท และเกษตรกรผู้เลี้ยงโคนมรายจังหวัดในพื้นที่ปศุสัตว์เขต 1 เมื่อแยกโคนมรายจังหวัดในพื้นที่สำนักงานปศุสัตว์เขต 1 พบว่ามีการเลี้ยงโคนม จำนวน 237,569 ตัว จังหวัดที่เลี้ยงโคนมมากที่สุดคือ จังหวัดสระบุรี จำนวน 152,228 ตัว (ร้อยละ 64.07) รองลงมาจังหวัดลพบุรี จำนวน 83,885 ตัว (ร้อยละ 35.30) และจังหวัดชัยนาท จำนวน 1,133 ตัว (ร้อยละ 0.47)เมื่อแยกเกษตรกรผู้เลี้ยงโคนมเป็นรายจังหวัดในพื้นที่สำนักงานปศุสัตว์เขต 1 พบว่ามีเกษตรกรผู้เลี้ยงโคนมจำนวน 7,087 ราย จังหวัดที่มีเกษตรกรผู้เลี้ยงโคนมมากที่สุดคือ จังหวัดสระบุรี จำนวน 4,403 ราย (ร้อยละ 62.12) และจังหวัดลพบุรีจำนวน 2,599ราย (ร้อยละ 36.67)

**จำนวนโคนมและเกษตรกรผู้เลี้ยงโคนมในพื้นที่เขต 1 ปี พ.ศ.2557 – 2563**



ที่มา : ศูนย์เทคโนโลยีสารสนเทศและการสื่อสาร กรมปศุสัตว์

การวิเคราะห์สภาพแวดล้อมภายในและภายนอก (SWOT Analysis)

คณะกรรมการยุทธศาสตร์โคนมสำนักงานปศุสัตว์เขต 1 ร่วมกับผู้เกี่ยวข้องด้านการผลิต แปรรูป และการตลาดโคนม รวมทั้งเกษตรกรแกนนำได้การวิเคราะห์สภาพแวดล้อมภายในและภายนอก(SWOT Analysis)การผลิตโคนม มีผลจากการวิเคราะห์ ดังนี้

**จุดแข็ง (S)**

1. เป็นอาชีพที่สามารถสร้างรายได้และมีเสถียรภาพด้านราคาโดยมีผลตอบแทนสูงเมื่อเทียบกับอาชีพทางการเกษตรอื่นๆ
2. เกษตรกรมีพันธุ์โคนม และองค์ความรู้การเลี้ยงโคนมในเขตร้อนชื้น
3. มีระบบการผลิตในอุตสาหกรรมนมที่มีความเจริญทัดเทียมต่างประเทศ
4. เกษตรกรผู้เลี้ยงโคนม รวมตัวเป็นองค์กรเกษตรกร
5. แนวโน้มการบริโภคนม มีอัตราที่เพิ่มขึ้น
6. ภาครัฐให้การสนับสนุน มีเทคโนโลยี/การวิจัย การผลิตน้ำเชื้อพ่อพันธุ์โคนม
7. มีหน่วยงานที่รับรองงานด้านปศุสัตว์ทุกด้าน
8. บุคลากรมีความเชี่ยวชาญเฉพาะด้าน
9. กลุ่มเกษตรกรมีความเข้มแข็ง

**จุดอ่อน (W)**

1. เกษตรกรรายย่อยไม่มีพื้นที่จัดทำแปลงหญ้า
2. อาหารหยาบส่วนใหญ่ยังพึ่งพาฟางข้าว
3. ปัจจัยการผลิตพืชอาหารสัตว์ถูกนำไปใช้เป็นพืชพลังงาน เกิดการผันผวนในด้านราคาและปริมาณ
4. เกษตรกรผู้เลี้ยงโคนมส่วนใหญ่เป็นฟาร์มรายย่อย มีต้นทุนการผลิตสูง
5. การบริหารจัดการฟาร์มเลี้ยงไม่ได้มาตรฐาน (ผลผลิตน้ำนมต่อตัวต่อวันของแม่โคต่ำ สัดส่วนโค รีดนมเฉลี่ยร้อยละ ๔๐ อัตราการผสมติดต่ำ การเลี้ยงโคนมประสบปัญหาเต้านมอักเสบสูง มีการใช้ยาปฏิชีวนะมากและคุณภาพน้ำนมลดลง)
6. ระบบฐานข้อมูลโคนม ไม่เป็นระบบฐานเดียว มีหลากหลายหน่วยงานที่จัดทำ
7. องค์กรเกษตรกรยังขาดประสิทธิภาพการบริหารจัดการฟาร์ม ขาดความรับผิดชอบในองค์กร และขาดการเชื่อมโยงเครือข่าย
8. จำนวนเกษตรกรที่เลี้ยงโคนม มีแนวโน้มลดลง โดยเฉพาะเกษตรกรรายย่อยมีการเปลี่ยนพื้นที่ การเลี้ยงโคนม แต่ทะเบียนยังอยู่ที่ฐานผลิตเดิม
9. งบประมาณไม่เพียงพอกับปริมาณงาน
10. มีโรคระบาดซ้ำซากเนื่องจากประชากรสัตว์หนาแน่น
11. คุณภาพน้ำนมไม่ได้มาตรฐาน

**โอกาส (O)**

1. ความต้องการผลิตภัณฑ์นมและพันธุ์โคนมของประเทศในกลุ่มอาเซียนมีการขยายตัว อย่างต่อเนื่อง และมีโอกาสเพิ่มมูลค่าการส่งออกได้ดีในอนาคต
2. มีนโยบายของรัฐในการพัฒนาสินค้าเกษตร
3. ภาครัฐให้การสนับสนุนในเรื่องการส่งเสริมด้านการตลาด เช่น โครงการอาหารเสริม(นม)โรงเรียน และโครงการรณรงค์การบริโภคนม
4. นมเป็นอาหารเพื่อสุขภาพและผู้บริโภคให้ความสำคัญในเรื่องสุขภาพมากขึ้น
5. มีพระราชบัญญัติโคนมและผลิตภัณฑ์ ทำให้เกิดความมั่นคงในอาชีพการเลี้ยงโคนม และอุตสาหกรรมที่เกี่ยวข้อง
6. มีปัจจัยการผลิตที่สนับสนุนการเลี้ยงโคนม เช่นมีความหลากหลายของวัตถุดิบอาหารสัตว์ ด้านแรงงานที่มีคุณภาพ รวมทั้งมีสายพันธุ์และเทคโนโลยีที่เหมาะสมกับสภาพแวดล้อมในอาเซียน
7. ผู้บริโภคมีความรู้ ความเข้าใจในเรื่องคุณประโยชน์ของน้ำนมโคมากขึ้น
8. เส้นทางคมนาคมสะดวกใกล้เมืองหลวง
9. มีเกษตรกรและกลุ่มเกษตรกรให้ความสนใจเรื่องปศุสัตว์เป็นจำนวนมาก
10. ใกล้แหล่งผลิตอาหารสัตว์
11. มีโรงงานแปรรูปผลิตอาหารสัตว์
12. มีภาคเอกชนให้การสนับสนุน
13. เป็นแหล่งผลิตปศุสัตว์ครบวงจร
14. มีโรงงานแปรรูปนมผง

**อุปสรรค (T)**

1. ประเทศไทยต้องเปิดเสรีทางการค้ากับประเทศที่มีศักยภาพการเลี้ยงโคนม ทำให้เกิดการนำเข้านมและผลิตภัณฑ์นมจากต่างประเทศเข้ามาแข่งขัน
2. ไม่มีสำนักงานคณะกรรมการโคนมและผลิตภัณฑ์นม
3. ขาดการบูรณาการของหน่วยงานรับผิดชอบในอุตสาหกรรมนมและผู้เกี่ยวข้อง ในการส่งเสริม และพัฒนา
4. พระราชบัญญัติโคนมและผลิตภัณฑ์นม พ.ศ.๒๕๕๑ ยังไม่สมบูรณ์ขาดงบประมาณในการขับเคลื่อนมีการเสนอการแก้ไขอย่างต่อเนื่อง
5. มีการเปลี่ยนแปลงระบบการจำหน่ายนมโรงเรียนบ่อยครั้ง ยังไม่เกิดเสถียรภาพและแนวทางที่ยั่งยืน
6. ผลิตภัณฑ์ “นม” มีการแข่งขันจากเครื่องดื่มทดแทน “นม” เช่น นมถั่วเหลือง นมข้าว นมข้าวโพด
7. ขาดการนำองค์ความรู้และผลงานวิจัยไปใช้ในระดับเกษตรกร เพื่อนำไปปฏิบัติได้และเห็นผลจริงยังมีน้อย
8. เกษตรกรไม่มีวินัยในการดูแลและไม่ค่อยปฏิบัติตามคำแนะนำของเจ้าหน้าที่

**วิสัยทัศน์**

สหกรณ์โคนม/ศูนย์รวมน้ำนมดิบก้าวหน้า นำพาอุตสาหกรรมนมไทยและเกษตรกรเข้มแข็ง

**ยุทธศาสตร์**

1. วิจัยและพัฒนาองค์ความรู้การเลี้ยงโคนมให้กับเกษตรกรผ่านสหกรณ์โคนม/ศูนย์รวมน้ำนมดิบ
2. พัฒนาคุณภาพน้ำนมโคให้ได้มาตรฐานและมีความปลอดภัยต่อผู้บริโภค
3. ลดต้นทุนการผลิตน้ำนมดิบ
4. นำพาผลิตภัณฑ์อุตสาหกรรมนมไทยไปสู่ตลาดอาเซียน

**พันธกิจ**

1. ร่วมวิจัยพัฒนาและเผยแพร่องค์ความรู้การเลี้ยงโคนมให้กับเกษตรกรผ่านสหกรณ์โคนม/ศูนย์รวมน้ำนมดิบ
2. การปรับปรุงและพัฒนาสายพันธุ์โคนมเพื่อเพิ่มประสิทธิภาพการผลิตให้กับเกษตรกรผู้เลี้ยงโคนม
3. ลดต้นทุนการเลี้ยงโคนม
4. การสร้างความเข้มแข็งให้กับสหกรณ์โคนม/ศูนย์รวมน้ำนมดิบ และการพัฒนาผลิตภัณฑ์นมตลอดจนองค์กรที่เกี่ยวข้องกับการบริหารจัดการนมทั้งระบบ
5. การพัฒนาฐานข้อมูลโคนมโดยใช้ฐานข้อมูลของกรมปศุสัตว์เป็นหลัก

**เป้าหมาย**

1. สหกรณ์โคนม/ศูนย์รวมน้ำนมดิบมีเกษตรกรที่สามารถผลิตน้ำนมโคเพิ่มขึ้นเป็น ๑๕ กิโลกรัม/ตัว/วัน
2. สหกรณ์โคนม/ศูนย์รวมน้ำนมดิบทุกแห่ง ได้รับการพัฒนาองค์ความรู้การเลี้ยงโคนม
3. คุณภาพน้ำนมของสหกรณ์โคนม/ศูนย์รวมน้ำนมดิบผ่านเกณฑ์มาตรฐานชั้นดี ไม่น้อยกว่า ๘๐ %
4. ฟาร์มสามารถลดต้นทุนการผลิต และเป็นฟาร์มต้นแบบได้ไม่น้อยกว่า ๑๐ %
5. ส่งเสริมความเข้มแข็งให้กับสหกรณ์โคนม/ศูนย์รวมน้ำนมดิบและองค์ก่อนที่เกี่ยวข้องกับการบริหารจัดการนมของจังหวัดในพื้นที่ปศุสัตว์เขต๑
6. ส่งเสริมให้จังหวัดในพื้นที่ปศุสัตว์เขต ๑ เป็นศูนย์กลางการผลิตน้ำนมดิบ(Hub)และผลิตภัณฑ์นมของประเทศ

**ตัวชี้วัด**

1. ร้อยละจำนวนเกษตรกรมีการบริหารจัดการฟาร์มโคนมเข้าสู่มาตรฐานการผลิตทางการเกษตรที่ดีและเหมาะสม(GAP)เพิ่มขึ้น
2. ร้อยละของปริมาณน้ำนมโคที่ถูกนำมาแปรรูปเป็นผลิตภัณฑ์นมเพิ่มขึ้นในแต่ละปี
3. ร้อยละของกำไรต่อฟาร์มที่เพิ่มขึ้นจากการลดต้นทุนการผลิต
4. มีการจัดตั้งชมรมผู้เลี้ยงโคนมที่มีระบบฐานข้อมูลของสำนักงานปศุสัตว์เขต๑เพื่อการบริหารจัดการนมอย่างเป็นระบบ

**ผลที่คาดว่าจะได้รับ**

1. น้ำนมโคที่เกษตรกรผลิตได้มีเสถียรภาพราคาและตลาดรองรับได้ตลอดทั้งปี
2. น้ำนมโคมีคุณภาพ มาตรฐาน และสามารถลดต้นทุนการผลิตได้
3. คนไทยบริโภคนมเพิ่มขึ้นมีสุขภาพอนามัยดีขึ้น
4. เกษตรกรมีอาชีพที่มั่นคง มีการผลิตที่มีประสิทธิภาพ คุ้มต่อการลงทุน
5. พื้นที่เขต ๑ เป็นศูนย์กลางผลิตนม(Hub)ของประเทศ

**ประเด็นยุทธศาสตร์**

เพื่อให้บรรลุวัตถุประสงค์ดังกล่าว จึงได้กำหนดประเด็นยุทธศาสตร์พัฒนาโคนมและผลิตภัณฑ์นม ของอุตสาหกรรมนมในพื้นที่เขต ๑ เป็น ๔ ยุทธศาสตร์ ดังนี้

**ยุทธศาสตร์ที่ ๑ วิจัยและพัฒนาองค์ความรู้การเลี้ยงโคนมให้กับเกษตรกรผ่านสหกรณ์โคนม/ศูนย์รวมน้ำนม**

กลยุทธ์ที่ ๑ กลยุทธ์การวิจัยและพัฒนา(R&D)

* 1. วิจัยและพัฒนาเครื่องมือการตรวจเต้านมอักเสบ/TB/Brucellosis/โรคในสัตว์ติดต่อสู่คน

และเครื่องมือตรวจสอบการตั้งท้อง

**ยุทธศาสตร์ที่ ๒ พัฒนาคุณภาพน้ำนมโคให้ได้มาตรฐานและมีความปลอดภัยต่อผู้บริโภค**

กลยุทธ์ที่ ๒ กลยุทธ์พัฒนาพันธุ์โคนม อาหารสัตว์ โรงเรือน(ฟาร์ม)

* 1. การตรวจติดตามคุณภาพน้ำนมในศูนย์รวมนม/ในฟาร์ม
  2. ตรวจสอบการใช้ยาปฏิชีวนะ/สารตกค้าง/แบคทีเรียในน้ำนม

กลยุทธ์ที่ 3 มาตรฐานฟาร์ม

**ยุทธศาสตร์ที่ ๓ ลดต้นทุนการผลิตน้ำนมดิบ**

กลยุทธ์ที่ 4 กลยุทธ์ด้านการเพิ่มผลผลิต พัฒนามาตรฐานฟาร์มปลอดโรค ลดต้นทุนในการเลี้ยง

4.1 เพิ่มผลผลิต

4.1.1 ซื้อโคสาวทดแทน

4.1.2 หญ้าอาหารสัตว์ และอาหารสัตว์เพื่อเพิ่มปริมาณน้ำนมปรับเปลี่ยน

ตามฤดูกาล และภาวะอากาศ

4.1.3 การปรับปรุงพันธุ์โคนม

4.1.4 การเพิ่มอัตราการผสมติดหรือการกระตุ้นการเป็นสัตว์พร้อมกัน

4.2 ฟาร์มปลอดโรค

4.2.1 การฝึกอบรมอาสาปศุสัตว์เชิงปฏิบัติการเรื่อง “การฉีดวัคซีนป้องกัน

โรคปากและเท้าเปื่อย และมาตรฐานในการป้องกันโรคปากและเท้าเปื่อย

ของกรมปศุสัตว์”

4.2.2 อบรมให้ความรู้เรื่องโรคปากและเท้าเปื่อยให้เกษตรกรทุกรายอย่างน้อย

ปีละ ๑ ครั้ง และกฎหมายที่เกี่ยวข้องให้กับผู้ประกอบการค้าสัตว์ในพื้นที่

4.2.3 จัดประชุม/สัมมนา หน่วยงานของรัฐ สหกรณ์/ศูนย์รวมน้ำนมดิบที่เกี่ยวข้องกับ

การดำเนินการ ดำเนินงานควบคุมป้องกันโรคปากและเท้าเปื่อยในพื้นที่

4.2.4 จัดช่วงเวลาในการทำวัคซีนให้พร้อมกันทั้ง 3 จังหวัดรอยต่อ

4.2.5 บูรณาการระหว่างหน่วยงานเพื่อฟื้นฟูสุขภาพโคนมหลังเกิดโรค

4.2.6 การจัดตั้งจุดควบคุมการเคลื่อนย้ายสัตว์หรือซากสัตว์

4.3 ลดต้นทุนในการเลี้ยง

4.3.1 อบรมการผลิตสูตรอาหารโคนมต้นทุนต่ำ

**ยุทธศาสตร์ที่ ๔ นำพาผลิตภัณฑ์อุตสาหกรรมนมไทยไปสู่ตลาดอาเซี่ยน**

กลยุทธ์ที่ 5 กลยุทธ์ด้านมาตรฐานศูนย์รวบรวมน้ำนม โรงงานแปรรูปผลิตภัณฑ์น้ำนมโค และสร้างมูลค่าเพิ่ม 5.1 โครงการยกระดับมาตรฐานฟาร์มโคนมเพื่อเพิ่มประสิทธิภาพเพิ่มความปลอดภัย

และลดต้นทุนการผลิตเพื่อการแข่งขัน

* 1. การเก็บตัวอย่างเพื่อสำรวจความชุกของโรคปากและเท้าเปื่อยและโรคอื่นๆ ที่มีผล

ต่อภาวการณ์กดภูมิคุ้มกัน และตรวจหาระดับภูมิคุ้มกันต่อโรคปากและเท้าเปื่อยในโคนม

กลยุทธ์ที่ 6 กลยุทธ์ด้านสถานที่จำหน่ายสินค้า การเพิ่มช่องทางการตลาด และการส่งเสริมการบริโภค

* 1. โครงการส่งเสริมการใช้นมสดผสมในเครื่องดื่มชา,กาแฟ
  2. การทำชีสนมโค ราคาถูก ฯลฯ

กลยุทธ์ที่ 7 กลยุทธ์ด้านพัฒนาระบบการตลาด

**ยุทธศาสตร์โคนมเขต ๑**

**วิสัยทัศน์**

สหกรณ์โคนม/ศูนย์รวมน้ำนมดิบก้าวหน้า นำพาอุตสาหกรรมนมไทยและเกษตรเข้มแข็ง

**ยุทธศาสตร์**

๑.วิจัยและพัฒนาองค์ความรู้การเลี้ยงโคนมให้กับเกษตรกรผ่านสหกรณ์โคนม/ศูนย์รวมน้ำนมดิบ

๒.พัฒนาคุณภาพน้ำนมโคให้ได้มาตรฐานและมีความปลอดภัยต่อผู้บริโภค

๓.ลดต้นทุนการผลิตน้ำนมดิบ

๔.นำพาผลิตภัณฑ์อุตสาหกรรมนมไทยไปสู่ตลาดอาเซียน

๑.ร่วมวิจัยและเผยแพร่องค์ความรู้การเลี้ยงโคนมให้กับเกษตรกรผ่านสหกรณ์โคนม/ศูนย์รวมน้ำนมดิบ

๒.การปรับปรุงและพัฒนาสายพันธุ์โคนมเพื่อเพิ่มประสิทธิภาพการผลิตให้กับเกษตรกรผู้เลี้ยงโคนม

๓.ลดต้นทุนการเลี้ยงโคนม

๔.การสร้างความเข้มแข็งให้กับสหกรณ์โคนม/ศูนย์รวมน้ำนมดิบ และพัฒนาผลิตภัณฑ์นมตลอดจนองค์กรที่เกี่ยวข้องกับการบริหารจัดการนมทั้งระบบ

๕.การพัฒนาระบบฐานข้อมูลโคนมโดยใช้ฐานข้อมูลของกรมปศุสัตว์เป็นหลัก

**พันธกิจ**

**เป้าหมาย**

๑.สหกรณ์โคนม/ศูนย์รวมน้ำนมดิบมีเกษตรกรที่สามารถผลิตน้ำนมโคเพิ่มขึ้นเป็น ๑๕ กิโลกรัม/ตัว/วัน

๒.สหกรณ์โคนม/ศูนย์รวมน้ำนมดิบทุกแห่งได้รับการพัฒนาองค์ความรู้การเลี้ยงโคนม

๓.คุณภาพน้ำนมของสหกรณ์โคนม/ศูนย์รวมน้ำนมดิบผ่านเกณฑ์มาตรฐานชั้นดี ไม่น้อยกว่า ๘๐ %

๔.ฟาร์มสามารถลดต้นทุนการผลิต และเป็นฟาร์มต้นแบบได้ไม่น้อยกว่า ๑๐ %

๕.ส่งเสริมความเข้มแข็งให้กับสหกรณ์โคนม/ศูนย์รวมน้ำนมดิบและองค์กรที่เกี่ยวข้องกับการบริหารจัดการนมของจังหวัดในพื้นที่ปศุสัตว์เขต ๑

๖.ส่งเสริมให้จังหวัดในพื้นที่ปศุสัตว์เขต ๑ เป็นศูนย์กลางการผลิตน้ำนมดิบ(Hub)และผลิตภัณฑ์นมของประเทศ องค์กรที่เกี่ยวข้องกับการบริหารจัดการนมทั้งระบบ

๗.การพัฒนาระบบฐานข้อมูลโคนมโดยใช้ฐานข้อมูลของกรมปศุสัตว์เป็นหลัก

**ตัวชี้วัด**

๑.ร้อยละจำนวนเกษตรกรมีการบริหารจัดการฟาร์มโคนมเข้าสู่มาตรฐานการผลิตทางการเกษตรที่ดีและเหมาะสม(GAP)เพิ่มขึ้น

๒.ร้อยละของปริมาณน้ำนมโคที่ถูกนำมาแปรรูปเป็นผลิตภัณฑ์นมเพิ่มขึ้นในแต่ละปี

๓.ร้อยละของกำไรต่อฟาร์มที่เพิ่มขึ้นจากการลดต้นทุนการผลิต

๔.มีการจัดตั้งชมรมผู้เลี้ยงโคนมที่มีระบบฐานข้อมูลของสำนักงานปศุสัตว์เขต๑ เพื่อการบริหารจัดการนมอย่างเป็นระบบ